Even Evensen

Even Finstad Evensen (født 29. september 1972) er en norsk journalist, manusforfatter, produsent, regissør og fotograf fra Asker. De senere årene har han også jobbet innen innholdsmarkedsføring, og fordypet seg i digital markedsføring ved bruk av sosiale medier. Etter at selskapet Moonlanding - film and TV ble solgt til utenlandsk foretak, har han nå stiftet Moonlanding AS som fritt og uavhengig selskap innen all mulig innholdsproduksjon, distribusjon og markedsføring, med fokus på bruk av nyskapende teknologi.

I perioden 2015 - 2016 vant Evensen prisen for beste utenlandske dokumentar, under en filmfestival i Milano (Se Norsk dokumentar vant pris), Italia, med filmen "Til Valhall". Samme film ble i en av verdens største dokumentarfilmfestivaler og Oscar-kvalifiserende American Documentary Film Festival,  plukket ut til "hedersomtale-prisen" innen "ikke amerikansk feature". Hans film om Liverpool og fotballspilleren John Arne Riise ble også valgt ut til samme festival, året etter, i en internasjonal versjon. I likhet med regi-storheter, som blant annet Oliver Stone, ble Evensen invitert til selveste morgenshowet på NBC (Se innslag her)  for å snakke om filmen.

STARTET MED RADIO OG NORGES FØRSTE KOMMERSIELLE TV-KANAL 
Allerede som 12-åring (1984) ledet han et radioprogram på Radio Asker, senere Asker og Bærum lokal-radio og Asker og Bærum lokal-TV. I 1997 fikk han sommerjobb som journalist og fotograf i sportsavdelingen i Asker og Bærums Budstikke og frilans for Osloposten. Etter endt utdannelse innen media og journalistikk i Oslo fikk han i 1998 fast jobb som vaktsjef, reporter og programleder i Asker og Bærum lokal-TV. I denne tiden jobbet han også som «stringer» for TV 2 og TV-Norge nyheter og sport. Rett før Asker og Bærum Lokal-TV gikk på lufta for første, kom det nye lover som gjorde at man kunne reklamere på TV. Dermed ble dette starten på Norges første kommersielle TV-kanal, der Evensen gikk sin skole som ung under ledelse av fritidsklubbleder og redaktør Halvor Borse.

I 2001 hentet TV 2 han til sportsavdelingen i Oslo og samme høst fikk han fast jobb i God kveld, Norge med Dorthe Skappel. I denne tiden gjorde han mange intervjuer og reportasjer med kjente personer, noen av høydepunktene var hjemme hos Gene Simmons i Kiss i Beverly Hills og en times dokumentar og møte med filmstjernen - Arnold Schwarzenegger - vedrørende filmen Terminator 3. I denne tiden laget han også en lengre reportasje med fotball-legenden Pele.

Videre gikk karrieren som skrivende journalist innen krim og kultur i Aller Forlag, og senere TVNorge-nyhetene fra 2006 - 2010. Han var også kommentator for golfsendinger på SportN på Viasats kanaler. Fra 2010 har han jobbet for Monster Entertainment med ulike prosjekter, blant annet Showman, Kompani Karlsen, Ettermiddagen, Fire Stjerners Middag og Sommertid. Han hadde også ideen til pokerprogrammet Norske Ess som var det første norskproduserte programmet på kanalen MAX. I denne tiden har han også jobbet for en rekke andre produksjonsselskaper. Som konsulent for selskapet Seefood var han med på å vinne Gullruten med både Asbjørn Brekke-Show og På tur med Dag Otto.

I mai 2012 stiftet han selskapet Moonlanding LTD - senere Moonlanding - a film and TV company. I mars 2015 startet selskapet med egne produksjoner det han selv  er daglig leder, produsent og regissør.

I september 2015 ga Moonlanding ut filmen Venstrebeint - historien om John Arne Riise på kanalen MAX.

I desember 2016 produserte og regisserte han filmen Til Valhall om MMA-fighteren Emil «Valhalla» Meeks vei til UFC. Filmen ble plukket ut som en av de offisielle i Den norske dokumentarfilmfestivalen i 2017, hvor den vant "Heiderleg omtale". Dermed ble den plukket opp av de utenlandske festivalene, hvor den vant beste utenlandske dokumentar i en dokumentarfilmfestivalen i Milano. Av hele 173 filmer fra hele verden vant "Til Valhall" også beste utenlandske "Feature" i USAs største dokumentarfilmfestival AMDOCS i Palm Springs. En engelsk versjon av filmen "Venstrebeint" "engelsk tittel "LEFTY" ble også plukket opp i AMDOCS året etter.

TILBAKE TIL MOONLANDING 
Fra 2017 - 2019 har Evensen jobbet med og opp mot utviklere av teknologi, ment til å flette innhold med distribusjon og annonsering. Der har han jobbet sammen med utenlandske utviklere i "leten" etter nye metoder til å distribuere innhold på vegne av brands. I 2019 ble "gamle" Moonlanding AS satt opp igjen, som et komplett innholdssmarkedsføring-selskap som besitter en sterk innholdside, kombinert med teknologi innen distribusjon.

Eksterne lenker
NORSK DOKUMENTARFILM VANT PRIS I MILANO
SHOWREEL https://vimeo.com/247870867
SHOWCASE https://vimeo.com/showcase/moonlandingsite
Intervju Even Evensen NBC the moringshow
Venstrebeint - Historien om John Arne Riise
Gene Simmons intervju
 Asbjørn Brekke Show
"TIL VALHALL" Vist på TV3, deretter VG-TV

Norske journalister
Norske regissører